Մարջորի Քինան Ռոլինգս

Մարջորի Քինան Ռոլինգս (, ), 20-րդ դարի ամերիկացի գրող, Պուլիտցերյան մրցանակի դափնեկիր։ Կյանքի մեծ մասն անց է կացրել Ֆլորիդայի նահանգի գյուղերից մեկում և իր ստեղծագործություններում մեծ տեղ է հատկացրել Ֆլորիդայի բնության, գյուղական կյանքի ու գյուղի մարդկանց նկարագրմանը։ Ռոլինգսի լավագույն երկը համարվում է «Հասակակիցներ» (The Yearling) վեպը, որի համար նա 1939 թվականին Պուլիտցերյան մրցանակի է արժանացել «Գեղարվեստական արձակ» անվանակարգում։ Ավելի ուշ՝ 1946 թվականին այդ վեպի հիման վրա նկարահանվել է նույնանուն կինոնկար։ «Հասակակիցները» մինչև օրս էլ ընդգրկվում է պատանի ընթերցողներին առաջարկվող գրքերի ցանկում։

Կենսագրություն 
Մարջորի Քինանը ծնվել է 1896 թվականին, ԱՄՆ մայրաքաղաք Վաշինգտոնում, Միացյալ Նահանգների արտոնագրերի ու ապրանքանիշերի գրասենյակի հավատարմատար Արթուր Ֆրենկ Քինանի () և Իդա Մեյ Թրեֆաջեն Քինանի () ընտանիքում։ Մարջորին մանկությունն ու պատանեկությունն անց է կացրել Բրուքլենդում։ Վեց տարեկանից հետաքրքրություն է ցուցաբերել գրական ստեղծագործության նկատմամբ, տասնհինգ տարեկանում լույս է ընծայել իր առաջին երկը՝ «Միսս Հեթթիի ռեինկարնացիան» պատմվածքը, որով մասնակցել է թերթերից մեկի հայտարարած մրցանակաբաշխությանը և արժանացել իր առաջին գրական մրցանակին։

Հաճախել է Վիսկոնսինի Մեդիսոն համալսարան, ուսանելու տարիներին անդամակցել է Kappa Alpha Theta ուսանողական միությանը, 1918 թվականին ավարտել է բուհը՝ ստանալով անգլերենի մասնագետի որակավորում, աշխատանքի անցել դպրոցական ամսագրի խմբագրությունում։ Այստեղ էլ ծանոթացել է Չարլզ Ռոուլինգսի հետ և 1919 թվականին ամուսնացել նրա հետ՝ ընդունելով ամուսնու ազգանունը։ Մի կարճ ժամանակամիջոց Նյու Յորքում՝ Երիտասրդ կանանց քրիստոնեական ընկերակցության ամսագրի խմբագրությունում աշխատելուց հետո Մարջորին ամուսնու հետ տեղափոխվել է Քենթուքի։ Աշխատակցել է Louisville Courier-Journal, Rochester Journal ամսագրերին։

1928 թվականին Մարջորիի ժառանգած ոչ մեծ գումարով ամուսնական զույգը 72 ակր (290,000մ²) նարնջի այգի է գնել Ֆլորիդայի նահանգում՝ Քրոս Քրիք կոչվող գյուղակի մերձակայքում, այգեգործությամբ զբաղվելու հետ մեկտեղ շարունակել գրական գործունեությունը։ Ռոլինգսները հպարտանում էին, որ իրենց համագյուղացիների հետ մեկտեղ մասնակցում են  տարածաշրջանի վերափոխման աշխատանքներին։ Մարջորին մտերմացել է համագյուղացիների հետ, հաճախակի այցելել նրանց, խորությամբ ուսումնասիրել հատկապես Լոնգ ընտանիքի կյանքն ու կենցաղը, փոխհարաբերությունները միմյանց ու շրջապատի մարդկանց հետ։ Իր այդ ուսումնասիրությունները հետագայում նա օգտագործել է «Հասակակիցներ» վեպը գրելիս։

Ռոլինգսների՝ Քրոս Քրիքում գտնվող տունը ներկայումս վերածվել է թանգարանի։
 Ծանոթագրություններ 

 Գրականություն Մարջորի Քինան Ռոլինգս'' - «Հասակակիցներ» (Երևան, «Սովետական գրող» հրատարակչություն, 1978 թ., թարգմանիչ՝ Ջուլիետա Ղազարյան)

Արտաքին հղումներ 

 Մարջորի Քինան Ռոլինգսի փաստաթղթերի ուղեցույց
 University of Florida's Marjorie Kinnan Rawlings Digital Collections, created from the Marjorie Kinnan Rawlings Manuscript Collection in the Libraries' Special Collections
 Robert Middendorf and Rodger Tarr collections of Marjorie Kinnan Rawlings at the University of South Carolina Irvin Department of Rare Books and Special Collections.
 Մարջորի Քինան Ռոլինգս. Քրոս Քրիք
 A Guide to the Cross Creek Trial (Cason vs. Baskin) Papers
 Մարջորի Քինան Ռոլինգս պետական պատմական արգելոց 
 The Friends of the Marjorie Kinnan Rawlings Farm, Inc.
 Photos of the first edition of The Yearling
 Մարջորի Քինան Ռոլինգսի երկերը [http://gutenberg.net.au/ Project Gutenberg Australia կայքում
 United States Stamp of Marjorie Rawling. (archived)
  Correspondence and Manuscripts
 Մարջորի Քինան Ռոլինգսը Քրոս Քրիքում
  The libel trial about Cross Creek

Ամերիկացի գրողներ
Պուլիտցերյան մրցանակակիրներ
Արվեստի և գրականության ամերիկյան ակադեմիայի անդամներ
20-րդ դարի կին գրողներ
20-րդ դարի ամերիկացի վիպասաններ
Ամերիկացի սցենարիստներ
Ամերիկացի մանկագիրներ
20-րդ դարի ամերիկացի կին գրողներ
20-րդ դարի ամերիկացի պատմվածքագիրներ
Ամերիկացի կին վիպասաններ